ai4bharat/Pralekha huggingface dataset:
শিল্পওবাণিজ্যমন্ত্রক
২০২১-২২-এর জাতীয় মেধা সম্পদ পুরস্কার এবং ডব্লিউআইপিও পুরস্কারের জন্য আবেদন চাওয়া হচ্ছে
নয়াদিল্লি, ৪ আগস্ট ২০২২
২০২১-২২-এর জাতীয় মেধা সম্পদ  পুরস্কার এবং ডব্লিউআইপিও পুরস্কারের বিভিন্ন শ্রেণীর জন্য আবেদন চাওয়া হচ্ছে। মেধা সম্পদ সৃষ্টি এবং তার বাণিজ্যিকীকরণে অবদান রাখার জন্য ব্যক্তি, কোম্পানি, গবেষণা প্রতিষ্ঠান, শিক্ষা প্রতিষ্ঠান, এমএসএমই, স্টার্ট-আপ এবং বিভিন্ন সংস্থাকে জাতীয় মেধা সম্পদ পুরস্কার দেওয়া হয়। এছাড়াও, আইন বলবৎকারী সংস্থাগুলিকেও পুরস্কৃত করা হয় মেধা সম্পদ আইন কার্যকরিভাবে রূপায়ণ নিশ্চিত করার জন্য এবং স্বাস্থ্যকর মেধা সম্পদ পরিবেশ তৈরি করার জন্য।
২০২১-২২-এর জাতীয় মেধা সম্পদ পুরস্কার এবং ডব্লিউআইপিও-র পুরস্কারের নিম্নলিখিত বিভিন্ন শ্রেণীর জন্য আবেদন চাওয়া হচ্ছে :
১) শীর্ষস্থানীয় কোনও ব্যক্তি  ছাড়াও ভারতীয় শীর্ষ শিক্ষা প্রতিষ্ঠান, গবেষণা প্রতিষ্ঠান বা সংস্থা এবং পাবলিক লিমিটেড বা প্রাইভেট লিমিটেড কোম্পানি দ্বারা ভারতে পেটেন্ট ফাইলিং, অনুদান এবং বাণিজ্যিকীকরণের জন্য।
২) উৎপাদন ক্ষেত্র
৩) উপরোক্ত ক্ষেত্রগুলি ছাড়াও পেটেন্ট ফাইলিং, অনুদান এবং বাণিজ্যিকীকরণের জন্য শীর্ষ ভারতীয় প্রাইভেট কোম্পানি , স্টার্ট-আপ, নকশার জন্য ভারতীয় কোম্পানি বা সংস্থা, দেশে-বিদেশে আন্তর্জাতিক ব্র্যান্ড তৈরির জন্য ভারতীয় কোম্পানি। এছাড়াও, সরকারি ওয়েবসাইটে অনলাইন ভোটিং-এর মাধ্যমে জনমতের দ্বারা নির্বাচিত পাঁচটি শ্রেণীতে সবচেয়ে জনপ্রিয় জিওগ্রাফিক্যাল ইন্ডিকেশন , দেশে মেধা সম্পদ বলবতের জন্য কোনও সেরা পুলিশ ইউনিট  এবং মেধা সম্পদ লালনপালনকারী সেরা প্রতিষ্ঠান।
৩১ আগস্ট, ২০২২-এর পূর্বে https://ipindia.gov.in/newsdetail.htm?816/ –তে প্রাপ্ত নির্দিষ্ট আবেদনপত্র পূরণ করে আবেদন করতে হবে। বৈদ্যুতিনভাবে আবেদন পাঠাতে হবে ipawards.ipo[at]gov[dot]in - এই ই-মেল ঠিকানায় এবং ডাকযোগে আবেদনপত্র পাঠানোর ঠিকানা হল –
ডঃ সুনীতা বেটগেরি, অ্যাসিস্ট্যান্ট কন্ট্রোলার অফ পেটেন্টস অ্যান্ড ডিজাইন্স, বৌদ্ধিক সম্পদ ভবন, এস এম রোড, অ্যানটপ হিল, মুম্বাই – ৪০০০৩৭ ।
এই পুরস্কার দেওয়া হচ্ছে ২০০৯ থেকে। পুরস্কারের মধ্যে আছে ১ লক্ষ টাকা এবং একটি শংসাপত্র। ২০২২-এর ১৫ অক্টোবর ভারতের প্রাক্তন রাষ্ট্রপতি প্রয়াত ডঃ এ পি জে আব্দুল কালামের জন্মদিনে কন্ট্রোলার জেনারেল অফ পেটেন্টস, ডিজাইন্স অ্যান্ড ট্রেডমার্কস আয়োজিত অনুষ্ঠানে এই পুরস্কার দেবেন বাণিজ্য ও শিল্প মন্ত্রী।
(PG/AP/DM
রাষ্ট্রপতিরসচিবালয়
দুর্গাপুজো উপলক্ষ্যে রাষ্ট্রপতির শুভেচ্ছা
নতুন দিল্লি, ২৩শে অক্টোবর, ২০২০
রাষ্ট্রপতি শ্রী রামনাথ কোবিন্দ দুর্গাপুজো উপলক্ষ্যে দেশবাসীকে তাঁর শুভেচ্ছা জানিয়েছেন।
এক বার্তায় রাষ্ট্রপতি বলেছেন, “পবিত্র দুর্গাপুজো উপলক্ষ্যে আমি দেশ ও বিদেশের সহ-নাগরিকদের আমার শুভেচ্ছা ও অভিনন্দন জানাই।
সারা ভারতে প্রাচীনকাল থেকে বিশেষ করে পূর্ব ভারতে ১০ দিন ধরে দুর্গাপুজো উদযাপিত হয়। উৎসবের এই সময়ে ভক্তরা শক্তির দেবী হিসেবে দুর্গাকে, বিদ্যা ও বুদ্ধির দেবী হিসেবে সরস্বতীকে এবং সমৃদ্ধি দায়িনী দেবী লক্ষ্মীকে পুজো করেন। দুর্গাপুজো আমাদের ঐতিহ্য অনুসারে নারীদের প্রতি সম্মান জানানোর উৎসব। এই উপলক্ষ্যে আমরা মাতৃশক্তি অর্থাৎ আমাদের মহিলাদের শ্রদ্ধা জানাই এবং তাঁদের ক্ষমতায়নের বিষয়ে উদ্যোগী হই।
প্রচলিত ধারণা অনুসারে অজেয় অসুরকে পরাজিত করার জন্য দেবী দুর্গা সব দেবতার সামগ্রিক শক্তিকে প্রয়োগ করেছিলেন। এই উৎসবের মাধ্যমে আমরা উপলব্ধি করতে পারি যে সঙ্কটের সময় সকলে একজোট হলে সঙ্কটকে মোকাবিলা করা যায়। ”
CG/CB/SFS
(
অসামরিকবিমানপরিবহণমন্ত্রক
অসামরিক বিমান পরিবহণ মন্ত্রক ভ্রমণের সুবিধার জন্য ‘বিমান সুবিধা পোর্টাল’ ব্যবহার বাধ্যতামূলক করেছে
নতুন দিল্লি, ০৭ ডিসেম্বর, ২০২১
ভারতে আগত আন্তর্জাতিক ভ্রমণকারীদের মসৃণ যাত্রা সুনিশ্চিত করতে অসামরিক বিমান পরিবহণ মন্ত্রক এবং স্বাস্থ্য ও পরিবার কল্যাণ মন্ত্রক ‘বিমান সুবিধা পোর্টাল’এ সংস্পর্শহীন আত্মপরিচয় সংক্রান্ত তথ্যের বিষয় দেওয়া বাধ্যতামূলক করেছে। উল্লেখ্য, গত বছর আগস্ট মাসে এই বিমান সুবিধা পোর্টালটির সূচনা করা হয়। চলতি বছরের নভেম্বরে নতুন করে জারি করা ভ্রমণ নির্দেশিকাগুলির সঙ্গে সামঞ্জস্য বজায় রাখার জন্য এই পোর্টালটিকে আরও আধুনিক করা হয়েছে। দেশে আন্তর্জাতিক যাত্রীদের আগমন সহজ করার জন্যই এই প্রথম বিমান সুবিধা সংক্রান্ত ডিজিটাল পোর্টাল চালু করা হয়েছে। অসামরিক বিমান পরিবহণ মন্ত্রকের তৈরি এই পোর্টালটিতে যাত্রীদের ভ্রমণের বিবরণ, আরটি-পিসিআর রিপোর্ট, টিকাকরণের বিষয় ইত্যাদি তথ্য থাকবে। এতে প্রয়োজন অনুযায়ী সংশ্লিষ্ট আধিকারিকরা যাত্রীদের সঙ্গে যোগাযোগ করতে পারবেন। পাশাপাশি ভারতে আগত সমস্ত আন্তর্জাতিক যাত্রীরাও ঝামেলামুক্তভাবে সুবিধাজনক উপায়ে ভ্রমণ করতে পারবেন। চলতি বছরের পয়লা থেকে ৫ ডিসেম্বর পর্যন্ত এই পোর্টালের সাহায্যে ইতিমধ্যেই ২ লক্ষ ৫১ হাজার ২১০ জন যাত্রী সুবিধা গ্রহণ করেছেন। এমনকি গত বছর আগস্টে এই পোর্টাল সূচনা হওয়ার পর থেকে এখনও পর্যন্ত ১ কোটিরও বেশি যাত্রী উপকৃত হয়েছেন।
কোভিড-১৯ সংক্রমণের ওমিক্রন ভেরিয়েন্টের প্রয়োজনীয় প্রতিরোধ নিশ্চিত করার জন্য, বিমান সুবিধা পোর্টাল থেকে সংশ্লিষ্ট ছাড়ের ফর্মগুলি বন্ধ করে দেওয়া হয়েছে। ভারতে আগত সমস্ত আন্তর্জাতিক যাত্রীদের বিশদে ফর্ম পূরণ বাধ্যতামূলক করা হয়েছে। এমনকি ভারতে আগত সমস্ত আন্তর্জাতিক যাত্রীদের পাসপোর্টের কপি, ভ্রমণ করার ৭২ ঘণ্টা আগে পরীক্ষা করানো পিসিআর নেগেটিভ শংসাপত্র, টিকাকরণের শংসাপত্র সহ প্রয়োজনীয় কাগজ এবং বর্তমান স্বাস্থ্যের অবস্থার বিষয় বিমান সুবিধা পোর্টালে আপলোড করতে হবে।
যাত্রী এবং স্বাস্থ্য সংক্রান্ত ও দেশের আধিকারিকদের জন্য বিমান সুবিধা পোর্টাল আরও সহজ করে তুলতে আপডেট করা হয়েছে। ঝুঁকিপূর্ণ দেশগুলি থেকে আগত যাত্রীদের সমস্ত আবেদনপত্র ‘এইচ’ এবং লাল ব্যান্ড দিয়ে চিহ্নিত করা হয়েছে। বাকি যাত্রীদের আবেদনপত্রগুলি সবুজ ব্যান্ড দিয়ে চিহ্নিত করা হয়েছে। গত ১৪ দিনে আবেদনকারী যাত্রী যেসব দেশ ভ্রমণ করেছেন সেগুলির কথা বিবেচনা করে আবেদনপত্রটিতে ঝুঁকি আবেদন হিসেবে তুলে ধরা হয়েছে। ঝুঁকিপূর্ণ দেশগুলি থেকে আগত যাত্রীদের ভারতে আসার আগেই পরীক্ষা করানোর জন্য পরামর্শ দেওয়া হয়েছে। সমস্ত আন্তর্জাতিক যাত্রীদের ঝুঁকিপূর্ণ দেশগুলি থেকে আসার জন্য বেশ কিছু ব্যবস্থাপনা অনুসরণ বাধ্যতামূলক করা হয়েছে। বিমান সুবিধা পোর্টালে সেলফ ডিক্লেয়ারেশন ফর্ম জমা দিতে হবে। যাত্রার ৭২ ঘন্টার আগে আরটি-পিসিআর নেগেটিভ রিপোর্ট আপলোড করতে হবে। নিজের খরচায় বিমান বন্দরে আসার পর কোভিড-১৯ পরীক্ষা করাতে হবে। ৭ দিনের জন্য হোম কোয়ারেন্টাইন বাধ্যতামূলক। ৮ দিনের মাথায় পুনরায় পরীক্ষা করতে হবে এবং নেগেটিভ রিপোর্ট এলে পরবর্তী ৭ দিনের জন্য নিজে থেকে স্বাস্থ্য পর্যবেক্ষণে থাকতে হবে।
চলতি বছরের ৬ ডিসেম্বর সর্বশেষ তথ্য অনুযায়ী যেসমস্ত ঝুঁকিপূর্ণ দেশগুলি থেকে যাত্রীদের আসার সময় অতিরিক্ত ব্যবস্থা অনুসরণ করতে হবে সেই সব দেশগুলি হলো – ব্রিটেন সহ ইউরোপের দেশগুলি, দক্ষিণ আফ্রিকা, ব্রাজিল, বৎসোয়ানা, চীন, ঘানা, মরিশাস, নিউজিল্যান্ড, জিম্বাবোয়ে, সিঙ্গাপুর, তাঞ্জানিয়া, হংকং, ইজরায়েল। বিমান সুবিধার পোর্টারটির লিঙ্ক হলো - https://www.newdelhiairport.in/airsuvidha/apho-registration
CG/SS/SKD/
(Visitor Counter : 137
রেলমন্ত্রক
রেলযাত্রীদদের অভিযোগুলি নিষ্পত্তির জন্য ‘রেল মদদ’ অ্যাপের উদ্বোধন শ্রী পীয়ূষ গোয়েলের
প্রধানমন্ত্রীর ডিজিটাল উদ্যোগগুলির সঙ্গে তাল মিলিয়ে ভারতীয় রেল তাদের অভিযোগ নিষ্পত্তি ও নিয়ন্ত্রণ ব্যবস্হা এবার সম্পূর্ণরূপে ডিজিটাল করে তুলছে। আজ রেল ও কয়লামন্ত্রী শ্রী পীয়ূষ গোয়েল রেলযাত্রীদের অভিযোগগুলি দ্রুত নিষ্পত্তির জন্য ‘রেল মদদ’  নামক একটি অ্যাপের আনুষ্ঠানিক উদ্বোধন করেন। উত্তর-রেল দ্বারা প্রস্তুত এই অ্যাপে বহু সুবিধাজনক বৈশিষ্ট রয়েছে যার মাধ্যমে রেলযাত্রীরা মোবাইল ফোন বা ইন্টারনেটের সাহায্যে নিজেদের অভিযোগ রেলকে পারবেন। অ্যাপের মাধ্যমেই তৎক্ষণাৎ সংশ্লিষ্ট যাত্রীর কাছে অভিযোগ নিষ্পত্তির ব্যাপারে গৃহীত পদক্ষেপ সংক্রান্ত তথ্য পৌঁছে যাবে। রেলযাত্রীকে সঙ্গে সঙ্গে এসএমএস-এর মাধ্যমে আইডি জানানো হবে, যার পর এসএমএস দ্বারা রেলের গৃহীত পদক্ষেপ সম্বন্ধেও জনানো হবে।
রেলের বিভিন্ন অনলাইন ও অফলাইন মোড থেকে প্রাপ্ত অভিযোগগুলি এই নতুন অ্যাপে একটি স্হানে এসে পৌঁছাবে, যা পরবর্তী পর্যায়ে সম্পূর্ণ বিশ্লেষণের পরে এর ভিত্তিতে তৈরী রিপোর্ট রেলের উচ্চতম কর্তৃপক্ষকে সর্বদা নজরদারি করতে সাহায্য করবে। এইভাবে অভিযোগ নিষ্পত্তি ছাড়াও পরিচ্ছন্নতা, খাবার পরিবেশন, ব্যবস্হাপনা সহ নানা বিষয়ে রেলের ক্ষেত্রীয় দপ্তর ও স্টেশনগুলির কাজের মূল্যায়ন করা হবে। রেলের বিভিন্ন ব্যবস্হাকে আরও উন্নত করতে রেলের বিভিন্ন ত্রুটি বা গাফিলতির ক্ষেত্র এবং মন্হরগতির ট্রেন এবং স্টেশনগুলিকে চিহ্নিত করা হচ্ছে।
রেল মদদ অ্যাপের একটি বৈশিষ্ট্য হল এতে বিভিন্ন হেল্পলাইন নম্বর, যেমন নিরাপত্তা, শিশু হেল্পলাইন ইত্যাদি দেওয়া রয়েছে। হেল্পলাইনে সাহায্য পেতে সরাসরি ফোন করার ব্যবস্হাও রয়েছে।
অভিযোগগুলি বিশ্লেষণের মাধ্যমে তৈরী রিপোর্ট অটো-ইমেলের মাধ্যমে সংশ্লিষ্ট রেল কর্তৃপক্ষ সহ ডিভিশন, জোন ও বোর্ড পর্যায়ের আধিকারিকের কাছেও পৌঁছে যাবে।
(Visitor Counter : 73
পরিবেশওঅরণ্যমন্ত্রক
ভারত ২০২২ সালের মধ্যে অজৈব জ্বালানির পরিমাণ ১৭৫ গিগাওয়াট এবং পরে ৪৫০ গিগাওয়াট পর্যন্ত বাড়াতে চলেছে : প্রধানমন্ত্রী
বিপর্যয় প্রতিরোধী পরিকাঠামোর জন্য আন্তর্জাতিক সহযোগিতার সূচনা করলেন প্রধানমন্ত্রী
নয়াদিল্লি, ২৬ সেপ্টেম্বর, ২০১৯
বিশ্ব নেতারা সোমবার নিউইয়র্কে রাষ্ট্রসংঘের মহাসচিবের ক্লাইমেট অ্যাকশন শিখর সম্মেলনে যোগ দেন। বিশ্ব জুড়ে জলবায়ু সম্পর্কে সচেতনতা গড়ে তুলতে রাষ্ট্রসংঘের মহাসচিব শ্রী আন্তনিয় গুতেরেস এই শিখর সম্মেলন আহ্বান করেন। এই অনুষ্ঠানে প্রধানমন্ত্রী শ্রী নরেন্দ্র মোদী বলেন, ‘আমাদের একটা স্বীকার করতেই হবে যে, যদি আমরা জলবায়ু পরিবর্তনের মতো গুরুত্বপূর্ণ সমস্যার সমাধান করতে চাই, তা হলে আমরা এই মুহূর্তে যা করছি, তা যথেষ্ট নয়’। এখন যেটা প্রয়োজন, সেটি হ’ল একটি সার্বিক দৃষ্টিভঙ্গী, যার আওতায় থাকবে শিক্ষা থেকে মূল্যবোধ এবং জীবনশৈলী থেকে উন্নয়নের দর্শন - সবকিছুই।
উন্নয়নের নীতিতে জলবায়ু পরিবর্তনের বিষয়টিকে অন্তর্ভুক্ত করার ক্ষেত্রে ভারতের উদ্যোগের প্রতি দৃষ্টি আকর্ষণ করে শ্রী মোদী বলেন, লোভ নয়, প্রয়োজন আমাদের নীতি-নির্দেশিকা হয়েছে। এক টন প্রচারের থেকে এক অ্যাউন্স কাজে দেখানো অনেক বেশি মূল্যবান। ভারতে আমরা ২০২২ সালের মধ্যে অজৈব জ্বালানির পরিমাণ ১৭৫ গিগাওয়াট এবং পরে ৪৫০ গিগাওয়াট পর্যন্ত বাড়াবো – এই ঘোষণাটি করেন প্রধানমন্ত্রী।
সমাবেশে উপস্থিত সকলকে প্রধানমন্ত্রী জানান, ‘জল সংরক্ষণের জন্য আমরা জল জীবন মিশন শুরু করেছি। আগামী কয়েক বছরে প্রায় ৫০ বিলিয়ন ডলার খরচ করতে চলেছি।
প্রধানমন্ত্রী আরও জানান, ‘ভারতে ৭৩তম স্বাধীনতা দিবস উপলক্ষে একবার ব্যবহারযোগ্য প্লাস্টিক বর্জনের জনআন্দোলন গড়ে তোলার ডাক দিয়েছি আমরা’ ।
‘আন্তর্জাতিক মঞ্চে প্রায় ৮০টি দেশ আমাদের আন্তর্জাতিক সৌর সহযোগী অনুষ্ঠানে যোগ দিয়েছে। বিপর্যয় প্রতিরোধী পরিকাঠামো গড়ে তুলতে ভারত একটি সহযোগিতার সূচনা করছে’। প্রধানমন্ত্রী রাষ্ট্রসংঘের সদস্য দেশগুলিকে এতে যোগ দেওয়ার আহ্বান জানান।
২
এর আগে রাষ্ট্রসংঘের মহাসচিব শ্রী আন্তনিয় গুতেরেস তাঁর উদ্বোধনী ভাষণে চিন্তাশীল বক্তব্য রাখেন। মহাসচিব, অগ্রাধিকারের ক্ষেত্রগুলি চিহ্নিত করেন, যেমন সরকারি ও বেসরকারি অর্থ বিনিয়োগ করে কার্বন নিঃসরণ বন্ধ করা, জৈব জ্বালানি থেকে পুনর্নবীকরণযোগ্য জ্বালানিতে রূপান্তরিত করা, তৈল ও গ্যাস, ইস্পাত, সিমেন্ট, রাসায়নিক ও তথ্য প্রযুক্তি শিল্পগুলির রূপান্তর ঘটানো, প্রাকৃতিক ভিত্তিতে সমাধান, শহর ও স্থানীয় স্তরে কার্বন নিঃসরণ কমানো, জলবায়ু পরিবর্তন, বিশেষ করে যেসব সম্প্রদায় ও দেশের ওপর প্রভাব ফেলছে, তার মোকাবিলা এবং প্যারিস চুক্তির উদ্দেশ্য সফল করতে দীর্ঘস্থায়ী নীতি গ্রহণ করা। এই অভিযান যুবসম্প্রদায় ও জনসাধারণকে যুক্ত করার কথাও বলেন তিনি। সামাজিক ও রাজনৈতিক স্তরে এর মোকাবিলার ওপর জোর দেন তিনি।
এটা করা উল্লেখ করা প্রয়োজন যে, ভারত সুইডেনের সঙ্গে একযোগে ওয়ার্ল্ড ইকনোমিক ফোরামকে সমর্থন জানিয়েছে, যাতে শিল্পের রূপান্তর ঘটানো যায়।
CG/AP/SB
(Visitor Counter : 147
স্বরাষ্ট্র মন্ত্রক
রাজ্য এবং কেন্দ্রশাসিত অঞ্চলগুলির প্রতি স্বরাষ্ট্র মন্ত্রক : পণ্যবাহী ট্রাক এবং খালি ট্রাক / যান চলাচল নিশ্চিত করতে হবে ; দেশে পণ্যসামগ্রী সরবরাহের শৃঙ্খলা বজায় রাখা জরুরী
নতুন দিল্লি, ৩০ এপ্রিল, ২০২০
জানা গেছে যে দেশের বিভিন্ন প্রান্তে আন্তঃরাজ্য সীমান্তগুলিতে অবাধে ট্রাক চলাচলের অনুমতি দেওয়া হচ্ছে না এবং স্থানীয় কর্তৃপক্ষ পৃথক পৃথক অনুমতি পত্রের জন্য জোর দিচ্ছে।
কেন্দ্রীয় স্বরাষ্ট্র মন্ত্রক  সমস্ত রাজ্য / কেন্দ্রশাসিত অঞ্চলগুলিকে পুনরায় জানিয়েছে যে, লকডাউন ব্যবস্থা সম্পর্কিত সুসংহত সংশোধিত নির্দেশিকা অনুসারে, খালি ট্রাক সহ ট্রাক ও পণ্যবাহী যান চলাচলের জন্য আলাদা আলাদা অনুমতি পত্রের প্রয়োজন নেই।
এ ক্ষেত্রে জোর দেওয়া হয়েছে যে লকডাউন সময়কালে সারাদেশে পণ্যসামগ্রী সরবরাহের শৃঙ্খলা বজায় রাখার জন্য পণ্যবাহী ট্রাকের অবাধ চলাচলের বিষয়টি অত্যন্ত গুরুত্বপূর্ণ।
কেন্দ্রীয় স্বরাষ্ট্র মন্ত্রক  গত ১৫ এপ্রিল কোভিড -১৯-এর বিরুদ্ধে লড়াইয়ের লকডাউন ব্যবস্থাপনা সম্পর্কে সুসংহত সংশোধিত নির্দেশিকা জারি করে।
সেটি হল -
https://www.mha.gov.in/sites/default/files/MHA%20order%20dt%2015.04.2020%2C%20with%20Revised%20Consolidated%20Guidelines_compressed%20%283%29.pdf
সুসংহত এই নির্দেশিকায় স্পষ্টভাবে উল্লেখ করা হয়েছে যে, খালি ট্রাক / পণ্যবাহী ট্রাক অবাধে চলাচল করার অনুমতি দেওয়া হচ্ছে।
তাই এই সম্মতিসূচক নির্দেশিকাগুলি মানার বিষয়টি সুনিশ্চিত করতে বলা হয়েছে। উপরোক্ত নির্দেশাবলীর বিষয়ে জেলা কর্তৃপক্ষ এবং স্থানীয় স্তরে সংস্থাগুলি কতটা দায়িত্বশীল তা সমস্ত রাজ্য এবং কেন্দ্রশাসিত অঞ্চলগুলির কাছে জানতে চেয়েছে কেন্দ্রীয় স্বরাষ্ট্র মন্ত্রক। যাতে স্থানীয় পর্যায়ে নিয়মের কোনও অস্পষ্টতা না থাকে এবং কোনও বাধা ছাড়াই খালি ট্রাক এবং পণ্যবাহী ট্রাক চলাচল করতে পারে তা নিশ্চিত করতে বলা হয়েছে।
(CG/SS
প্রধানমন্ত্রীরদপ্তর
প্রধানমন্ত্রী আগামী ৭ই ডিসেম্বর গোরক্ষপুর সফরে ৯ হাজার ৬০০ কোটি টাকারও বেশি মূল্যের একাধিক প্রকল্প জাতির উদ্দেশে উৎসর্গ করবেন
নয়াদিল্লি, ০৩ ডিসেম্বর, ২০২১
প্রধানমন্ত্রী শ্রী নরেন্দ্র মোদী আগামী ৭ই ডিসেম্বর দুপুর ১টায় গোরক্ষপুর সফরে যাবেন। এই সফরে তিনি ৯ হাজার ৬০০ কোটি টাকারও বেশি মূল্যের একাধিক উন্নয়নমূলক প্রকল্প জাতির উদ্দেশে উৎসর্গ করবেন।
প্রধানমন্ত্রী গোরক্ষপুরে সার কারখানা জাতির উদ্দেশে উৎসর্গ করবেন। উল্লেখ্য, ২০১৬ সালের ২২ জুলাই এই সার কারখানাটির ভিত্তিপ্রস্তর স্থাপন করেছিলেন তিনি। ৩০ বছরেরও বেশি সময় ধরে এটি বন্ধ অবস্থায় পড়েছিল। এই কারখানাটিকে পুনরুজ্জীবিত করা হয়েছে। প্রায় ৮ হাজার ৬০০ কোটি টাকা ব্যয়ে এই সার কারখানাটি পুনর্নির্মিত হয়েছে। এর ফলে এখন থেকে ইউরিয়া উৎপাদিত হবে। প্রধানমন্ত্রীর স্বপ্নই হ’ল, সার কারখানাগুলির পুনরুজ্জীবন ঘটিয়ে দেশে ইউরিয়া উৎপাদনে আত্মনির্ভরতা অর্জন করা। গোরক্ষপুরের এই কারখানা থেকে বছরে ১২.৭ লক্ষ মেট্রিক টন ইউরিয়া উৎপাদিত হবে। এই ইউরিয়া সার দেশের পূর্বাঞ্চলের চাহিদা মেটাতে এবং পার্শ্ববর্তী এলাকায় কৃষকদের জন্য বিশেষ সাহায্য করবে। এর ফলে, এই অঞ্চলের সামগ্রিক আর্থিক বৃদ্ধি সম্ভব হবে।
ন্যাশনাল থার্মাল পাওয়ার কর্পোরেশন, কোল ইন্ডিয়া লিমিটেড, ইন্ডিয়ান অয়েল কর্পোরেশন লিমিটেড, ফার্টিলাইজার কর্পোরেশন অফ ইন্ডিয়া এবং হিন্দুস্থান ফার্টিলাইজার কর্পোরেশন লিমিটেডের সমন্বয়ে গঠিত হিন্দুস্থান উর্ভারক অ্যান্ড রসায়ন লিমিটেড  এই সার কারখানাটি গড়ে তুলেছে। গোরক্ষপুর, সিন্ধ্রি এবং বারাউনি সার কারখানাগুলির পুনরুজ্জীবনে কাজ চালানো হচ্ছে। গোরক্ষপুরের এই সার কারখানাটিতে প্রযুক্তিগতভাবে সাহায্য করেছে জাপানের টয়ো ইঞ্জিনিয়ারিং কর্পোরেশন এবং টয় ইঞ্জিনিয়ারিং ইন্ডিয়া প্রাইভেট লিমিটেড। এই প্রকল্পে ১৪৯.২ মিটার দীর্ঘ বিশ্বের প্রিলিং টাওয়ার রয়েছে। এমনকি, উন্নত নিরাপত্তা ব্যবস্থাও এখানে রয়েছে।
প্রধানমন্ত্রী সেদিন গোরক্ষপুরের এআইআইএমএস -এর সম্পূর্ণ কার্যকরি কমপ্লেক্সটিকেও জাতির উদ্দেশে উৎসর্গ করবেন। ১ হাজার কোটি টাকা ব্যয়ে এটি নির্মিত হয়েছে। ২০১৬ সালের ২২ জুলাই এই কমপ্লেক্সের ভিত্তিপ্রস্তর স্থাপন করেছিলেন তিনি। 'প্রধানমন্ত্রী স্বাস্থ্য সুরক্ষা যোজনা'র আওতায় এটি প্রতিষ্ঠিত হয়েছে। এখানে উন্নতমানের চিকিৎসা পরিষেবার ব্যবস্থা রয়েছে। এই এইমস্ হাসপাতাল ৭৫০টি শয্যা রয়েছে। এছাড়াও, মেডিকেল কলেজ, নার্সিং কলেজ, আয়ুষ বিল্ডিং, সমস্ত কর্মীদের থাকার জন্য আবাসন, স্নাতক ও স্নাতকোত্তর শিক্ষার্থীদের জন্য ছাত্রাবাস রয়েছে।
প্রধানমন্ত্রী আগামী ৭ই ডিসেম্বর গোরক্ষপুরের আইসিএমআর – রিজিওনাল মেডিকেল রিসার্চ সেন্টারের নতুন ভবনেরও উদ্বোধন করবেন। জাপানি এনসেফেলাইটিস/অ্যাকিউট এনসেফেলাইটিস সিন্ড্রমের সমস্যা মোকাবিলায় এই কেন্দ্র যথেষ্ট সহায়ক ভূমিকা পালন করছে। অত্যাধুনিক সুযোগ-সুবিধা সম্বলিত এই নতুন ভবনটি সংক্রামক ও অসংক্রামক রোগের ক্ষেত্রে গবেষণায় নতুন দিগন্তের সূচনা করবে এবং একই সঙ্গে এই অঞ্চলের অন্যান্য মেডিসিন ইন্সটিটিউটে সহায়তা প্রদান করবে।
CG/SS/SB
(
স্বাস্থ্যওপরিবারকল্যাণমন্ত্রক
‘লক্ষ্য’ কর্মসূচি
নয়াদিল্লি, ১২ জুলাই, ২০১৯
জনস্বাস্থ্য পরিষেবা কেন্দ্রগুলিতে প্রসব কক্ষ এবং মাতৃত্বকালীন অস্ত্রপচার কক্ষ বা অপারেশন থিয়েটারগুলির মানোন্নয়নের লক্ষ্যে ‘লক্ষ্য’  কর্মসূচি শুরু করেছে। বহুমুখী এই কর্মসূচিতে মাতৃত্বকালীন ও নবজাতক মৃত্যু হার কমানো, প্রসব কক্ষগুলিতে শিশুর জন্মকালীন উপযুক্ত পরিষেবা, মাতৃত্বকালীন অপারেশন থিয়েটার এবং মাতৃত্বকালীন পরিচর্যায় যথাযথ গুরুত্ব আরোপের মতো বিষয়গুলিতে অগ্রাধিকার দেওয়া হয়। এই কর্মসূচি রূপায়ণের জন্য সরকারি মেডিকেল কলেজ ও হাসপাতাল, জেলা হাসপাতাল বা সমগোত্রীয় স্বাস্থ্য কেন্দ্র, সর্বজনীন স্বাস্থ্য কেন্দ্রগুলিকে চিহ্নিত করা হয়েছে।
লোকসভায় এক লিখিত জবাবে এই তথ্য জানিয়েছেন স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে। এক পরিসংখ্যান দিয়ে তিনি আরও জানান, এখনও পর্যন্ত সারা দেশে ২ হাজার ৪২৭টি জনস্বাস্থ্য পরিষেবা কেন্দ্রকে ‘লক্ষ্য’ কর্মসূচি রূপায়ণের জন্য চিহ্নিত করা হয়েছে। কর্মসূচির আওতায় চিহ্নিত পশ্চিমবঙ্গের ১৩টি মেডিকেল কলেজ, ২১টি জেলা হাসপাতাল, ৩৪টি মহকুমা হাসপাতাল, ২০টি সর্বজনীন স্বাস্থ্য কেন্দ্র এবং ২২টি অন্যান্য স্বাস্থ্য কেন্দ্র রয়েছে।
CG/BD/SB
(Visitor Counter : 84
স্বরাষ্ট্র মন্ত্রক
২০২৪ সালের পদ্ম সম্মানের জন্য মনোনয়ন জমা দেওয়ার শেষ দিন ১৫ সেপ্টেম্বর
নয়াদিল্লি, ৬ সেপ্টেম্বর, ২০২৩
২০২৪ সালের সাধারণতন্ত্র দিবসে পদ্ম পুরস্কার প্রাপকদের নির্বাচিত করার জন্য অনলাইনে মনোনয়ন গ্রহণ বিগত পয়লা মে থেকে শুরু হয়েছে। আগামী ১৫ সেপ্টেম্বর পর্যন্ত মনোনয়ন জমা দেওয়া যাবে। রাষ্ট্রীয় পুরস্কার পোর্টাল https://awards.gov.in/ -এ পদ্ম সম্মানের জন্য নাম সুপারিশ করা যাবে।
দেশের অসামরিক পুরস্কারের মধ্যে পদ্ম বিভূষণ, পদ্মভূষণ এবং পদ্মশ্রী সর্বোচ্চ সম্মান। পদ্ম সম্মানে যাঁদের ভূষিত করা হয়, ১৯৫৪ সাল থেকে প্রতি বছর সাধারণতন্ত্র দিবসে সেই নামগুলি ঘোষিত হয়। অনন্য কাজের স্বীকৃতি স্বরূপ এই সম্মান প্রদান করা হয়। শিল্পকলা, সাহিত্য, শিক্ষা, ক্রীড়া, ওষুধ, সামাজিক কাজ, বিজ্ঞান ও প্রযুক্তি, জনসেবা সহ প্রতিটি ক্ষেত্রে ব্যতিক্রমী কাজের জন্য পদ্মসম্মান দেওয়া হয়। যেসব কর্মীরা রাষ্ট্রায়ত্ব সংস্থায় কাজ করেন তাঁরা বাদে বাকিরা এই সম্মান পাওয়ার যোগ্য। রাষ্ট্রায়ত্ব সংস্থার ডাক্তার এবং বিজ্ঞানীদের অবশ্য পদ্মসম্মানে ভূষিত করা যেতে পারে।
কেন্দ্রীয় সরকার পদ্মসম্মানকে জন সম্মানে পরিণত করতে অঙ্গীকারবদ্ধ। নাগরিকদের রাষ্ট্রীয় পুরস্কার পোর্টালে নাম সুপারিশ করতে বলা হয়েছে। মহিলা, সমাজের দুর্বলতর শ্রেণীর নাগরিক, তপশীলি জাতি ও উপজাতি গোষ্ঠীভুক্ত, ভিন্নভাবে সক্ষম সহ যাঁরা সমাজের জন্য নিরলসভাবে কাজ করে চলেছেন তাঁদের স্বীকৃতি দিতেই এই সম্মান প্রদান করা হবে।
রাষ্ট্রীয় পুরস্কার পোর্টালে এই পুরস্কারগুলির জন্য মনোনয়নপত্র জমা দেওয়া যাবে। মনোনয়ন জমা দেওয়ার সময় ৮০০ শব্দের মধ্যে সংশ্লিষ্ট ব্যক্তির বিষয়ে বিস্তারিতভাবে জানাতে হবে।
কেন্দ্রীয় স্বরাষ্ট্র মন্ত্রকের ওয়েবসাইট https://mha.gov.in/ -এ ‘অ্যাওয়ার্ডস অ্যান্ড মেডেলস’ শাখায় এ বিষয়ে বিস্তারিত তথ্য জানা যাবে। এছাড়াও https://padmaawards.gov.in/ -পোর্টালেও এ বিষয়ে বিস্তারিত তথ্য দেওয়া আছে। এ সংক্রান্ত যাবতীয় প্রশ্নের উত্তর https://padmaawards.gov.in/AboutAwards.aspx -পোর্টালে পাওয়া যাবে।
(AC/CB/NS
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্যমন্ত্রী ডক্টর মন্সুখ মান্ডভিয়া জি-২০ ভুক্ত দেশ গুলির যৌথ অর্থ ও স্বাস্থ্য মন্ত্রীদের বৈঠকে ভাষণ দিয়েছেন
'অতিমারি পরিস্থিতিতে প্রত্যেকে সুরক্ষিত না হলে কেউই একক ভাবে সুরক্ষিত হতে পারেন না'
নতুন দিল্লি, ২৯ অক্টোবর, ২০২১
কেন্দ্রীয় স্বাস্থ্যমন্ত্রী ডক্টর মন্সুখ মান্ডভিয়া জি-২০ ভুক্ত দেশ গুলির অর্থ ও স্বাস্থ্য মন্ত্রীদের বৈঠকে ভিডিও কনফারেন্সিং এর মাধ্যমে আজ ভাষণ দিয়েছেন। এবারের বিষয় ছিল, 'বিশ্বব্যাপী স্বাস্থ্য- অর্থ ব্যবস্থাকে শক্তিশালী করার লক্ষ্যে সুনির্দিষ্ট প্রস্তাব গ্রহণ'।
ডক্টর মান্ডভিয়ার ভাষণ-
" ভারত বিশ্বব্যাপী স্বাস্থ্য- অর্থব্যবস্থা এবং প্রশাসনকে শক্তিশালী করার জন্য ইতালির রাষ্ট্রপতির প্রচেষ্টাকে অভিনন্দন জানাতে চায়।"
কোভিড-১৯ জনিত অতিমারি পরিস্থিতির ফলে আন্তর্জাতিক স্বাস্থ্য ব্যবস্থার গুরুত্ব এবং বিশ্বব্যাপী স্বাস্থ্যব্যবস্থাকে শক্তিশালী করার প্রয়োজনীয়তা উপলব্ধি করা সম্ভব হয়েছে। বর্তমানে আইপিপিপি আর- এর গ্লোবাল হেলথ থ্রেটস কাউন্সিল, আই এইচ আর সহ বিভিন্ন ফোরামের মাধ্যমে অতিমারি ব্যবস্থাপনার জন্য একটি পরিকাঠামো তৈরির জন্য জয়েন্ট হেলথ এন্ড ফাইন্যান্সিং টাস্কফোর্স- জি-২০-তে পর্যালোচনা করা হচ্ছে। ভারত প্রস্তাব করেছে যে স্বাস্থ্য ক্ষেত্রে বিশ্ব স্বাস্থ্য সংস্থার কেন্দ্রীয়তা বজায় রাখা দরকার। ভারতীয় প্রস্তাব করেছে যে, ওভারল্যাপিং ম্যান্ডেট সহ একাধিক সংস্থা যখন অতিমারির প্রস্তুতি ও প্রতিক্রিয়া ইস্যুতে অনুসন্ধান করছে, তখন বিশ্বব্যাপী জরুরী স্বাস্থ্য ব্যবস্থাপনার ক্ষেত্রে উদ্যোগগুলি একত্রিত হওয়া উচিত। জি-২০'কে বিশ্ব স্বাস্থ্য সংস্থাতে উপলব্ধ তহবিল বাড়ানোর জন্য সাহায্য করতে হবে।
এই অতিমারি পরিস্থিতিতে সবাই সুরক্ষিত না হওয়া পর্যন্ত কেউই সুরক্ষিত নয়। এ প্রসঙ্গে আমি আমাদের মাননীয় প্রধানমন্ত্রী জনাব মোদীজিকে উদ্ধৃত করি যখন তিনি বলেছিলেন যে, "সকলের সমর্থন, সকলের উন্নয়ন, সকলের আস্থা এবং সকলের প্রচেষ্টা" সাফল্যের ক্ষেত্রে খুবই গুরুত্বপূর্ণ।
CG/ SB
(Visitor Counter : 132
তথ্যওসম্প্রচারমন্ত্রক
বিভিন্ন মন্ত্রক বন্ধের কোনো সরকারী নির্দেশিকা জারি করা হয় নি, পিআইবি ফ্যাক্ট চেকের মাধ্যমে ভুয়ো খবর চিহ্নিত
নতুন দিল্লি, ২১ এপ্রিল, ২০২০
বিভিন্ন মাধ্যমে প্রকাশিত ভুয়ো খবরকে পিআইবি ফ্যাক্ট চেক আজ চিহ্নিত করেছে।
বহুল প্রচারিত একটি ওয়েবসাইটের খবরে আজ বলা হয়েছে, কেন্দ্র, ‘Say Namaste’ ভিডিও কনফারেন্সিং অ্যাপ চালু করতে চলেছে। পিআইবি ফ্যাক্ট চেক, স্পষ্টভাবে জানাচ্ছে, সরকার এধরণের কোনো অ্যাপ চালু করে নি এবং এই অ্যাপের মান্যতাও দেয় নি। https://twitter.com/PIBFactCheck/status/1252603481136877568?s=20
আরো একটি খবরে জানানো হয়েছে, রেল মন্ত্রক, তার কর্মীদের বেতন এবং পেনশনভোগীদের পেনশনের পরিমাণ কমিয়ে দেবে। লকডাউনের ফলেই এই সিদ্ধান্ত। পিআইবি ফ্যাক্ট চেক জানাচ্ছে, এই খবরটি সম্পূর্ণ ভিত্তিহীন এবং রেল মন্ত্রকের এধরণের কোনো পরিকল্পনা নেই।
https://twitter.com/PIBFactCheck/status/1252541165083127813?s=20
সোশ্যাল মিডিয়ায় একটি টিভি চ্যানেলের উদ্ধৃতি দিয়ে জানানো হয়েছে, কেন্দ্র, বিভিন্ন মন্ত্রক বন্ধের নির্দেশ দিয়েছে। সরকারের তরফে এধরণের কোনো নির্দেশিকা জারি করা হয় নি। ঐ চ্যানেলটিকে এখবর সম্পর্কে জানানো হলে, সংশ্লিষ্ট চ্যানেল এই ভুলটি শুধরে নেয়।
https://twitter.com/PIBFactCheck/status/1252468471029395456?s=20
রাজ্যস্তরে ভুল খবর ঠিক করার ক্ষেত্রে পিআইবি-র আঞ্চলিক কেন্দ্রগুলি গুরুত্বপূর্ণ ভূমিকা পালন করছে। একটি বহুল প্রচারিত নিউজ পোর্টালে দাবি করা হয়, পঞ্জাবে একটি বিশেষ সম্প্রদায়ের দুধওয়ালাদের হিমাচল প্রদেশে ঢুকতে দেওয়া হচ্ছে না। পিআইবি সিমলা আঞ্চলিক কেন্দ্র সূত্রে জানানো হয়, এটি একটি ভুল খবর। এবিষয়ে উনার জেলাশাসকের একটি চিঠি ট্যুইটারে প্রকাশিত হয়।
https://twitter.com/PIBShimla/status/1252191586567372801?s=20
সোশ্যাল মিডিয়ায় জানানো হয়, লকডাউনের ফলে বিহারের জেহানাবাদে খাদ্য সঙ্কট দেখা দিয়েছে। এর ফলে শিশুরা সেখানে ব্যাঙ-এর মাংস খাচ্ছে। পিআইবি ফ্যাক্ট চেক, এই ভুয়ো খবরটির বিরুদ্ধে জেলাপ্রশাসনের একটি তদন্ত প্রতিবেদন তুলে ধরে। যেখানে বলা হয়েছে, ঐ পরিবারের বাচ্চাদের জন্য যথেষ্ট পরিমাণে খাবার ঘরে মজুত আছে।
https://twitter.com/PIBFactCheck/status/1252169585832255488?s=20
লকডাউনের ফলে অরুণাচলপ্রদেশে খাদ্য সঙ্কট দেখা দেওয়ায় সেখানে মানুষ, সাপের মাংস খাচ্ছেন বলে আরেকটি ভিডিওয় দাবি করা হয়। পিআইবি গুয়াহাটি শাখা জানিয়েছে, এটি একটি অসত্য সংবাদ। অরুণাচলপ্রদেশে আগামী ৩ মাসের খাবার মজুত রয়েছে এবং সেখানে নিয়মিত খাদ্যবন্টনের তথ্যসম্বলিত নথি প্রকাশ করা হয়েছে।
https://twitter.com/PIB_Guwahati/status/1252570210382602240?s=20
সোশ্যাল মিডিয়ায়, ভুয়ো খবর ছড়ানো এবং সুপ্রিমকোর্টের একটি পর্যবেক্ষণের প্রেক্ষিতে পিআইবি একটি ইউনিট গড়ে তুলেছে। যেখানে সোশ্যাল মিডিয়ায় প্রচারিত খবরগুলির সত্যাসত্য যাচাই করা হচ্ছে। ‘পিআইবি ফ্যাক্ট চেক’, একটি ট্যুইটার হ্যান্ডেল। যে কেউ এখানে কোনো টেক্স, অডিও এবং ভিডিও-র ক্লিপিং পোষ্ট করে, সেটির সত্যতা যাচাই করতে পারেন। এগুলি https://factcheck.pib.gov.in/ এই পোর্টালে অথবা হোয়াটস অ্যাপ নম্বর +918799711259 এ পোষ্ট করে জানা যেতে পারে। এছাড়াও pibfactcheck[at]gmail[dot]com এই ইমেল মারফৎও বিভিন্ন খবরের সত্যতা যাচাই করা যাবে। এব্যাপারে বিস্তারিত তথ্য https://pib.gov.in এই ওয়েবসাইট থেকে পাওয়া যাবে।
(CG/CB/SFS
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ১৭ই অক্টোবর, ২০২১
দেশজুড়ে টিকাকরণ অভিযানে এ পর্যন্ত ৯৭ কোটি ৬৫ লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ১৪,১৪৬ জন ।
বর্তমানে কোভিড মুক্ত হওয়ার হার ৯৮.১%। ২০২০-র মার্চের পর যা সর্বোচ্চ ।
গত চব্বিশ ঘন্টায় আরোগ্য লাভ করেছেন ১৯হাজার ৭শো ৮৮জন।
সারা দেশে এ পর্যন্ত মোট সুস্থ হয়েছেন ৩ কোটি ৩৪ লক্ষ ১৯হাজার ৭৪৯ জন।
মোট সংক্রমিতের ১%র কম, মাত্র ০.৫৭ % এখন চিকিৎসাধীন ।২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ১লক্ষ ৯৫ হাজার ৮শো ৪৬ জন।
সাপ্তাহিক সংক্রমিতের হার ১১৪ দিন ধরে ৩ শতাংশের নিচে রয়েছে, বর্তমানে ১.৪২%।
দৈনিক সংক্রমিতের হার গত ৪৮ দিন ধরে ৩ শতাংশের কম, আজ এই হার ১.২৯%।
মোট নমুনা পরীক্ষা হয়েছে ৫৯কোটি ৯লক্ষ।
CG/CB/SFS
(Visitor Counter : 97
প্রধানমন্ত্রীরদপ্তর
প্যারাঅলিম্পিক্স গেমসে টেবিল টেনিসে রৌপ্য পদক জেতায় ভাবিনা প্যাটেলকে প্রধানমন্ত্রীর অভিনন্দন
নতুন দিল্লি, ২৯শে আগস্ট, ২০২১
টোকিও প্যারাঅলিম্পিক্স গেমসে টেবিল টেনিসে রৌপ্য পদক জেতায় ভাবিনা প্যাটেলকে প্রধানমন্ত্রী শ্রী নরেন্দ্র মোদী অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন;
“ ভাবিনা প্যাটেল চমকপ্রদ এক ইতিহাস রচনা করেছেন! দেশের জন্য তাঁর রৌপ্য পদক জয় ঐতিহাসিক । আরো অনেক তরুণ তরুনী তাঁর পদক জয়ে অনুপ্রাণিত হয়ে খেলাধুলায় আকৃষ্ট হবেন। #Paralympics"
CG/CB/SFS
(
প্রতিরক্ষামন্ত্রক
ভারতীয় নৌ-বাহিনী, সিঙ্গাপুর নৌ-বাহিনী এবং থাইল্যান্ড নৌ-বাহিনীর মধ্যে প্রথম ত্রিপাক্ষিক মহড়া
নয়াদিল্লি, ১৭ সেপ্টেম্বর, ২০১৯
ভারতীয় নৌ-বাহিনী, সিঙ্গাপুর নৌ-বাহিনী এবং রয়্যাল থাইল্যান্ড নৌ-বাহিনীর মধ্যে এই প্রথমবার ত্রিপাক্ষিক মহড়ার আয়োজন করা হয়েছে। পোর্টব্লেয়ারে সোমবার থেকে এই মহড়া শুরু হয়েছে। ৫ দিনের এই মহড়ার উদ্দেশ্য হ’ল তিন দেশের নৌ-বাহিনীর মধ্যে সমুদ্রে পারস্পরিক সহযোগিতা বাড়ানো। এই অঞ্চলে সার্বিক নৌ-নিরাপত্তা বাড়ানোর ক্ষেত্রেও এ ধরণের মহড়া গুরুত্বপূর্ণ ভূমিকা পালন করবে। তিন দেশের নৌ-বাহিনীর মধ্যে এক অভিন্ন বোঝাপড়া প্রণালী গড়ে তুলতে এবং পারস্পরিক আস্থা বৃদ্ধিতে এ ধরনের মহড়া বর্তমান পরিস্থিতির প্রেক্ষিতে অত্যন্ত জরুরি।
মহড়ায় ভারতীয় নৌ-বাহিনীর যুদ্ধ জাহাজ রণবীর, ক্ষেপণাস্ত্র বিধ্বংসী বিশেষ জলযান কোরা ছাড়াও উপকূল এলাকায় নজরদারি জলযান সুকন্যা এবং একটি যুদ্ধ জাহাজ অংশ নিচ্ছে। সিঙ্গাপুর নৌ-বাহিনীর ক্ষেপণাস্ত্র বিধ্বংসী জলযান টিনাসিয়াস এবং থাইল্যান্ড নৌ-বাহিনীর ক্ষেপণাস্ত্র বিধ্বংসী জলযান ক্রাবুরি অংশ নিচ্ছে। মহড়ার পাশাপাশি, তিন দেশের নৌ-সেনা আধিকারিকদের মধ্যে পেশাগত দক্ষতা বিনিময়, খেলাধূলা এবং নৌ-বাহিনীর বিভিন্ন ডক ঘুরে দেখার কর্মসূচি রয়েছে।
ত্রিপাক্ষিক এই মহড়া পারস্পরিক সহযোগিতা বৃদ্ধির পাশাপাশি, নিবিড় সম্পর্কের প্রসারে একে অপরের সহায়তা বৃদ্ধির ক্ষেত্রেও উপযুক্ত মঞ্চ হয়ে উঠবে।
CG/BD/SB
(Visitor Counter : 97